CELEX: 31982R1237
Language: el
Date: 1982-05-19 00:00:00
Title: Κανονισμός (EOK) αριθ. 1237/82 τής Επιτροπής τής 19ης Μαΐου 1982 περί τροποποιήσεως τού κανονισμού (EOK) αριθ. 2660/80 περί τών λεπτομερειών εφαρμογής τής πριμοδοτήσεως πρός όφελος τών παραγωγών προβείου κρέατος

Avis juridique important

|

31982R1237

Κανονισμός (EOK) αριθ. 1237/82 τής Επιτροπής τής 19ης Μαΐου 1982 περί τροποποιήσεως τού κανονισμού (EOK) αριθ. 2660/80 περί τών λεπτομερειών εφαρμογής τής πριμοδοτήσεως πρός όφελος τών παραγωγών προβείου κρέατος  

Επίσημη Εφημερίδα αριθ. L 143 της 20/05/1982 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 1237/82 ΤΗΣ ΕΠΙΤΡΟΠΗΣ  της 19ης Μαΐου 1982  περί τροποποιήσεως του κανονισμού (ΕΟΚ) αριθ. 2660/80 περί των λεπτομερειών εφαρμογής της πριμοδοτήσεως προς όφελος των παραγωγών προβείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό κανονισμό (ΕΟΚ) αριθ. 1195/82 (2), και ιδίως το άρθρο 5 παράγραφος 8,  Εκτιμώντας:  ότι ο κανονισμός (ΕΟΚ) αριθ. 1195/82 προέβλεψε να θεωρηθεί η Βόρεια Ιρλανδία περιοχή κατά την έννοια του άρθρου 3 παράγραφος 1 του κανονισμού (ΕΟΚ) αριθ. 1837/80· ότι το μέτρο αυτό καθιστά απαραίτητη την προσαρμογή των διατάξεων του κανονισμού (ΕΟΚ) αριθ. 2660/80 της Επιτροπής (3), των σχετικών με τη χορήγηση τώς πριμοδοτήσεως στις διάφορες περιοχές της Κοινότητος·  ότι ο κανονισμός (ΕΟΚ) αριθ. 1195/82 προέβλεψε επίσης ότι πρέπει να είναι ελαστικότερες οι λεπτομέρειες καταβολής της πριμοδοτήσεως αυτής· ότι πρέπει συνεπώς να προσαρμοσθούν οι διατάξεις που προβλέπονται προς το σκοπό αυτό από τον κανονισμό (ΕΟΚ) αριθ. 2660/80·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβάτων και Αιγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η παράγραφος 1 του άρθρου 1 του κανονισμού (ΕΟΚ) αριθ. 2660/80 αντικαθίσταται από το ακόλουθο κείμενο:  «1. Με την επιφύλαξη της εφαρμογής του άρθρου 3 του κανονισμού (ΕΟΚ) αριθ. 2643/80, η προκαταβολή επί του ποσού της πριμοδοτήσεως που αναφέρεται στο άρθρο 5 παράγραφος 5 του κανονισμού (ΕΟΚ) αριθ. 1837/80 είναι ίση με το 50 % του εκτιμώμενου ποσού, το οποίο αναφέρεται στην παράγραφο 4 του ίδιου άρθρου. Καταβάλλεται, κατόπιν αιτήσεώς του, απευθείας στον παραγωγό προβείου κρέατος κατ' αναλογία του αριθμού των προβατινών που κατέχει στην εν λόγω περιοχή ή, όσον αφορά την περιοχή 3, στο εν λόγω Κράτος μέλος.  Το υπόλοιπο καταβάλλεται πριν από τον ένατο μήνα μετά τη λήξη της περιόδου εμπορίας.  Εν τούτοις, τα Κράτη μέλη δύνανται να μην καταβάλουν το υπόλοιπο, αν είναι κατώτερο από 1 ECU ανά προβατίνα ή, ανάλογα με την περίπτωση, 1 ECU ανά εσφαγμένο αμνό· στην περίπτωση αυτή το ολικό ποσό του υπολοίπου που πρέπει να καταβληθεί προστίθεται στο ολικό ποσό των πριμοδοτήσεων που πρέπει να καταβληθεί για την επόμενη περίοδο εμπορίας στην εν λόγω περιοχή ή, όσον αφορά την περιοχή 3, στο εν λόγω Κράτος μέλος για την επόμενη περίοδο.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 20 Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Μαΐου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 140 της 20. 5. 1982, σ. 22.  (3) ΕΕ αριθ. L 276 της 20. 10. 1980, σ. 16.